CELEX: 32011R0767
Language: hr
Date: 2011-08-02 00:00:00
Title: Provedbena uredba Komisije (EU) br. 767/2011 od 2. kolovoza 2011. o izmjeni Priloga Uredbi (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine u vezi unosa za Češku i Latviju

09/Sv. 002
            
            
               HR
            
            
               Službeni list Europske unije
            
            
               248
            
         32011R0767
   
               L 200/14
            
            
               SLUŽBENI LIST EUROPSKE UNIJE
            
            
               02.08.2011.
            
         
      PROVEDBENA UREDBA KOMISIJE (EU) br. 767/2011
   od 2. kolovoza 2011.
   o izmjeni Priloga Uredbi (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine u vezi unosa za Češku i Latviju
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća (EU) 92/83/EEZ od 19. listopada 1992. o usklađivanju struktura trošarina na alkohol i alkoholna pića (1), a posebno njezin članak 27. stavak 4.,
   budući da:
   
               (1)
            
            
               Prema članku 27. stavku 1. točki (a) Direktive 92/83/EEZ države članice moraju osloboditi od trošarine alkohol koji je bio u potpunosti denaturiran u skladu sa zahtjevima bilo koje države članice, pod uvjetom da je takav zahtjev propisno prijavljen i prihvaćen u skladu s uvjetima utvrđenim stavcima 3. i 4. tog članka.
            
         
               (2)
            
            
               Uredba Komisije (EZ) br. 3199/93 (2) predviđa da denaturante koji se u svakoj državi članici koriste s ciljem potpunog denaturiranja alkohola u skladu s člankom 27. stavkom 1. točkom (a) Direktive 92/83/EEZ treba opisati u Prilogu navedenoj Uredbi.
            
         
               (3)
            
            
               Češka je 13. svibnja 2010. Komisiji priopćila određene promjene u svom postupku denaturiranja odobrenom Uredbom (EZ) br. 3199/93.
            
         
               (4)
            
            
               Komisija je 18. lipnja 2010. obavijest Češke prenijela ostalim državama članicama.
            
         
               (5)
            
            
               Zaprimljeni su prigovori u vezi zahtjeva o kojima je obavijestila Češka. Stoga je na odgovarajući način primijenjen postupak iz članka 27. stavka 4. Direktive 92/83/EEZ. Nakon rasprave u okviru Odbora za trošarine, Češka je revidirala svoj prvotni prijedlog tako da predloženi zahtjevi ne bi doveli do utaja, izbjegavanja ili zlouporaba.
            
         
               (6)
            
            
               U skladu s člankom 27. stavkom 5. Direktive 92/83/EEZ, Poljska je 26. svibnja 2010. obavijestila Komisiju da je otkrila zlouporabu potpuno denaturiranog alkohola, koji je oslobođen od trošarine prema članku 27. stavku 1. točki (a) Direktive 92/83/EEZ i denaturiran prema metodi Latvije odobrenoj Uredbom (EZ) br. 3199/93 te predstavlja mješavinu minimalne količine od 3 litre izopropil alkohola i 2 grama denatonium benzoata na 100 litara jakog alkoholnog pića.
            
         
               (7)
            
            
               Komisija je 25. lipnja 2010. obavijest Poljske prenijela ostalim državama članicama.
            
         
               (8)
            
            
               Naknadni odgovori na obavijest i rasprava u okviru Odbora za trošarine pokazali su kako je većina država članica suglasna sa stajalištem Poljske. Na temelju zabrinutosti koju je izrazila Poljska, Latvija je obavijestila Komisiju o suglasnosti da izmijeni svoju metodu denaturiranja u skladu s Uredbom (EZ) br. 3199/93.
            
         
               (9)
            
            
               Uredbu (EZ) br. 3199/93 treba stoga na odgovarajući način izmijeniti.
            
         
               (10)
            
            
               Mjere predviđene u ovoj Uredbi u skladu su s mišljenjem Odbora za trošarine,
            
         DONIJELA JE OVU UREDBU:
   Članak 1.
   Prilog Uredbi (EZ) br. 3199/93 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. kolovoza 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 316, 31.10.1992, str. 21.
   
      (2)  SL L 288, 23.11.1993, str. 12.
   PRILOG
   Prilog Uredbi (EZ) br. 3199/93 mijenja se kako slijedi:
   
               (1)
            
            
               unos koji se odnosi na Češku zamjenjuje se sljedećim:
               „Češka
               
               Na hektolitar čistog alkohola:
               
                           1.
                        
                        
                           
                                       —
                                    
                                    
                                       1 gram denatonium benzoata,
                                    
                                 
                                       —
                                    
                                    
                                       0,2 litre tiofena,
                                    
                                 
                                       —
                                    
                                    
                                       1 litra metiletilketona (butanon), i
                                    
                                 
                                       —
                                    
                                    
                                       0,2 grama metilenskog plavila (CI osnovnog plavila 52015);
                                    
                                 
                     
                           2.
                        
                        
                           
                                       —
                                    
                                    
                                       0,4 litre otapalo nafta,
                                    
                                 
                                       —
                                    
                                    
                                       0,2 litre kerozina, i
                                    
                                 
                                       —
                                    
                                    
                                       0,1 litra tehničkog benzina; i
                                    
                                 
                     
                           3.
                        
                        
                           
                                       —
                                    
                                    
                                       3 litre etil terc-butil etera (ETBE), CAS: 637-92-3,
                                    
                                 
                                       —
                                    
                                    
                                       1 litra izopropil alkohola (IPA), CAS: 67-63-0,
                                    
                                 
                                       —
                                    
                                    
                                       1,0 litara bezolovnog benzina (BA 95 Natural), CAS: 86290-81-5,
                                    
                                 
                                       —
                                    
                                    
                                       10 miligrama fluorescina, CAS: 2321-07-05.”;
                                    
                                 
                     
         
               (2)
            
            
               unos koji se odnosi na Latviju zamjenjuje se sljedećim:
               „Latvija
               
               Minimalna količina na 100 litara alkohola:
               
                           1.
                        
                        
                           mješavina sljedećih tvari:
                           
                                       —
                                    
                                    
                                       9 litara izopropil alkohola,
                                    
                                 
                                       —
                                    
                                    
                                       1 litra acetona, i
                                    
                                 
                                       —
                                    
                                    
                                       0,4 grama metilenskog plavila ili timol plavila ili kristalno ljubičastog bojila;
                                    
                                 
                     
                           2.
                        
                        
                           mješavina sljedećih tvari:
                           
                                       —
                                    
                                    
                                       2 litre metiletilketona,
                                    
                                 
                                       —
                                    
                                    
                                       3 litre metilizobutilketona;
                                    
                                 
                     
                           3.
                        
                        
                           mješavina sljedećih tvari:
                           
                                       —
                                    
                                    
                                       3 litre acetona
                                    
                                 
                                       —
                                    
                                    
                                       2 grama denatonium benzoata;
                                    
                                 
                     
                           4.
                        
                        
                           10 litara etil acetata.
                        
                     Minimalna količina na 100 litara dehidriranog etilnog alkohola (koji sadrži najviše 0,5 % vode):
               
                           1.
                        
                        
                           najmanje 5, a najviše 7 litara benzina ili nafte.”